ప్రతిష్ జిసి

ప్రతిష్ ఘర్తి ఛెత్రి (జననం 22 మే 2004) నేపాల్ క్రికెట్ ఆటగాడు. ఆయన ఎడమచేతి బౌలింగ్, కుడిచేతి బ్యాట్స్‌మన్. ఆయన దేశీయ మ్యాచ్‌లలో బాగ్మతి ప్రావిన్స్, త్రిభువన్ ఆర్మీ క్లబ్‌కు ప్రాతినిధ్యం వహించాడు. ఆయన అండర్-16 ఫార్మాట్‌లో నేపాల్‌కు ప్రాతినిధ్యం వహించాడు.

అంతర్జాతీయ క్రికెట్
ప్రతిష్ జిసి ఆగస్టు 2022లో కెన్యాలో నేపాల్ ద్వైపాక్షిక టీ20ఐ సిరీస్‌లో రిజర్వ్‌లలో ఒకరిగా ఎంపికయ్యాడు.  ఆయన ప్రారంభ నేపాల్ టీ20 లీగ్‌లో పోఖారా అవెంజర్స్‌కు ప్రాతినిధ్యం వహించాడు. ప్రతిష్ జిసి ఫిబ్రవరి 2023లో 2019–2023 ఐసీసీ క్రికెట్ ప్రపంచ కప్ లీగ్ 2లో భాగమైన యూఏఈలో జరిగే ట్రై-సిరీస్‌కు ఎంపికయ్యాడు.  ఆయన అదే సిరీస్‌లో 2023 ఫిబ్రవరి 27న పాపువా న్యూ గినియాపై నేపాల్ తరపున తన వన్‌డే ఇంటర్నేషనల్ అరంగేట్రం చేశాడు.

ప్రతిష్ జిసి అక్టోబర్ 2023లో ఐసీసీ టీ20 ప్రపంచ కప్ ఆసియా క్వాలిఫైయర్ ప్రాంతీయ ఫైనల్‌లో ఆడటానికి ఎంపికయ్యాడు. ఆయన మే 2024లో ఐసీసీ పురుషుల టీ20 ప్రపంచ కప్ టోర్నమెంట్ కోసం నేపాల్ జట్టులో చోటు దక్కించుకున్నాడు.
మూలాలు

బయటి లింకులు

వర్గం:2004 జననాలు
వర్గం:నేపాల్ వ్యక్తులు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:నేపాల్ క్రికెట్ క్రీడాకారులు
వర్గం:నేపాల్ టీ20 క్రికెట్ క్రీడాకారులు